Na temelju članka 24. Statuta Općine Barban („Službene novine općine Barban“ br. 22/2013. i 12/2018 ), Općinsko vijeće na sjednici održanoj dana 31. srpnja 2018. godine, donosi

**ODLUKU**

**O DONACIJI RAČUNALA NOGOMETNOM KLUBU BARBAN 2013**

**I.**

Općinsko vijeće Općine Barban donosi Odluku o donaciji računala Nogometnom klubu Barban 2013.

**II.**

Nogometnom klubu Barban 2013 donira se računalo sljedećeg inventurnog broja:

* 0080017 Toshiba C850-1GD

**III.**

Ovlašćuje se Općinski načelnik Dalibor Paus da u ime Općine Barban potpiše Ugovor o donaciji.

**IV.**

Zadužuje se Jedinstveni upravni odjel Općine Barban da u poslovnim knjigama Općine provede odgovarajuća knjiženja temeljem ove Odluke.

**V.**

Ova Odluka stupa na snagu osmog dana od dana objave u Službenim novinama Općine Barban.

KLASA: 023-01/18-01-18

UR.BROJ: 2168/06-18-02-2

Barban, 31. srpnja 2018. godine

OPĆINSKO VIJEĆE OPĆINE BARBAN

PREDSJEDNIK

**Toni Uravić**

**O B R A Z L O Ž E N J E**

**I. PRAVNI TEMELJ**

Pravni temelj za donošenje ovog akta sadržan je u točki 17. članka 24. Statuta Općine Barban („Službene novine općine Barban“ br. 22/2013. i 12/2018).

**II. OSNOVNA PITANJA KOJA SE UTVRĐUJU OVIM AKTOM I POSLJEDICE KOJE ĆE NASTATI NJEGOVIM DONOŠENJEM**

Detaljnim pregledom analitičke evidencije sitnog inventara i dugotrajne nefinancijske imovine Općine Barban, ustanovljeno je da se u istoj nalazi računalo koji je nabavljeno za Nogometni klub Barban 2013.

Budući da Nogometni klub Barban 2013. ima samostalnu pravnu osobnost, nužno je donijeti Odluku o donaciji računala.

Ovim aktom Općinsko vijeće Općine Barban ustupa računalo Nogometnom klubu Barban 2013. bez naknade, što će se evidentirati u poslovnim knjigama Općine Barban.

Općinski načelnik sklopit će Ugovor o donaciji s Nogometnim klubom Barban 2013.

**III. PRIJEDLOG ODLUKE**

Priloženo se dostavlja tekst Odluke s obrazloženjem.